Diari Oficial de la Generalitat Valenciana


Sumari del DOGV 1353, del 24-07-1990 (1990/818296)

DECRET 116/1990, de 9 de juliol, del Consell de la Generalitat Valenciana, pel qual és creada l'Escola Universitària d'Estudis Empresarials de Castelló, en la Universitat de València.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/09/116/dof/vci/html**

### Dades del document

Número de DOGV
:   1353

Data del DOGV
:   24-07-1990

Secció del DOGV
:   DISPOSICIONS GENERALS

Número del document
:   1990/818296


Data del document
:   09-07-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 116/1990, de 9 de juliol, del Consell de la Generalitat Valenciana, pel qual és creada l'Escola Universitària d'Estudis Empresarials de Castelló, en la Universitat de València.  
L?Estatut d?autonomia de la Comunitat Valenciana, aprovat per la Llei Orgànica 5/1982, d?1 de juliol, complementat per la Llei Orgànica 12/1982, de 10 d'agost, estableix en l'article 35 que correspon a la Generalitat Valenciana la competència plena en la regulació i l'administració de l?ensenyament en tots els nivells i graus, les modalitats i especialitats, sense perjudici de la que li correspon a l?Estat.  
La Llei Orgànica 11/1983, de 25 d?agost, de Reforma Universitària, específica les competències que corresponen a les Comunitats Autònomes en relació amb les Universitats.  
El Reial Decret 2633/1985, de 20 de novembre, sobre traspàs de serveis de l'Administració de l?Estat a la Generalitat Valenciana en matèria d'Universitats, estableix en l'annex 1.B) .2.a) que la Generalitat Valenciana assumeix la competència de la creació, supressió, adscripció i integració, entre altres Centres d?Ensenyament superior, de les Facultats i de les Escoles Universitàries.  
La Universitat de València va sol·licitar a la Generalitat Valenciana, per Acord del Consell Social de 6 de juny de 1989,i d'acord amb allò previst en l'article 35 dels Estatuts, la creació de l? Escola Universitària d'Estudis Empresarials de Castelló.  
El Consell Interuniversitari de la Comunitat Valenciana, en sessió de 27 de desembre de 1989, va conéixer la sol·licitud de la Universitat de València, tal com disposa pel que fa a la creació, ampliació i transformació de Centres Universitaris l'article 5.2 de la Llei 3/1985, de 9 de mare, de Coordinació Interuniversitària a la Comunitat Valenciana.  
Per a la creació del Centre Universitari contemplat en el present Decret s'ha considerat, essencialment, la conveniència d'una ampliació de l?oferta d?ensenyaments universitaris a la Comunitat Valenciana per tal d'atendre les necessitats socials en la formació de titulats, i també la demanda creixent d'estudis superiors nous, i una distribució d'aquests estudis coherent amb les sol·licituds manifestades per les pròpies Universitats en el marc de la necessària coordinació i programació general dels estudis superiors a la Comunitat Valenciana.  
En atenció d?aquests motius, coneguda la sol·licitud de la Universitat de València pel Consell Interuniversitari de la Comunitat Valenciana, amb l?informe favorable del Consell d'Universitats de data 17 d'abril de 1990, a proposta del Conseller de Cultura, Educació i Ciència i prèvia deliberació del Consell de la Generalitat Valenciana, en la sessió celebrada el dia 9 de juliol de 1990,  
DECRETE:  
Article únic  
Es crea, en la Universitat de València, l?Escola Universitària d'Estudis Empresarials de Castelló, perquè organitze i gestione administrativament els ensenyaments corresponents als estudis que condueixen a l?obtenció del títol de Diplomat en Estudis Empresarials.  
DISPOSICIO ADDICIONAL  
El Centre creat en aquest Decret iniciarà les seues activitats en el curs acadèmic 1990/91.  
DISPOSICIONS FINALS  
Primera  
Es autoritzada la Conselleria de Cultura, Educació i Ciència perquè, dins l?àmbit de les seues competències, dicte les disposicions necessàries per al desenrotllament adequat del que disposa aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 9 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANTONI ESCARRE I ESTEVE


Còpia Permalink ELI